83 ຄົນ ເສຍຊີວິດ ໃນເຫດລະເບີດ ຢູ່ນະຄອນຫຼວງ ຊີເຣຍ (ສະໄລດ໌)
ກຸ່ມປົກປ້ອງສິດທິມະນຸດຊີເຣຍ ກ່າວວ່າ ມີຜູ້ເສຍຊີວິດຢ່າງໜ້ອຍ 83 ຄົນ ແລະໄດ້ຮັບບາດເຈັບ ອີກຫຼາຍຮ້ອຍຄົນ ໃນເຫດລະເບີດ ທີ່ນະຄອນຫຼວງດາມັສກັສ.
ກຸ່ມສິ້ງຊອມສິດທິມະນຸດໃນຊີເຣຍຊຶ່ງມີຫ້ອງການຕັ້ງຢູ່ປະເທດອັງ ກິດກ່າວວ່າ ການໂຈມຕີດ້ວຍລະເບີດ ຢ່າງຕໍ່ເນື່ອງຫຼາຍໆຄັ້ງ ໃນ ນະຄອນຫລວງດາມັສກັສ ໄດ້ສັງຫານຢ່າງໜ້ອຍ 83 ຄົນຮວມທັງ 60 ກວ່າຄົນ ໃກ້ໆສຳນັກງານໃຫຍ່ ຂອງພັກ Ba’ath ຊຶ່ງເປັນພັກ ລັດຖະບານທີ່ປົກຄອງປະເທດຢູ່ໃນເວລານີ້ ມີຂ່າວວ່າພວກເຄາະຮ້າຍສ່ວນໃຫຍ່ແມ່ນເປັນພົນລະເຮືອນຮວມ ທັງເດັກນ້ອຍຫຼາຍຄົນຈາກໂຮງຮຽນທີ່ຕັ້ງຢູ່ໃກ້ຄຽງພ້ອມດ້ວຍ 17 ຄົນທີ່ເສຍຊີວິດ ມີລາຍງານວ່າ ເປັນສະມາຊິກຂອງກຳລັງຮັກສາ ຄວາມສະຫງົບ ກຸ່ມສິ້ງຊອມສິດທິມະນຸດໃນຊີເຣຍ ກ່າວໃນວັນສຸກ ມື້ນີ້ວ່າ ການ ໂຈມຕີໃນວັນພະຫັດວານນີ້ ແມ່ນຮວມທັງບໍ່ພຽງແຕ່ເຫດລະເບີດ ທີ່ສຳນັກງານໃຫຍ່ຂອງພັກ Ba’ath ເທົ່ານັ້ນ ແຕ່ຍັງຮວມທັງການໂຈມຕີດ້ວຍລະເບີດລົດຢູ່ ບ່ອນອື່ນອີກ 3 ແຫ່ງ ທີ່ໄດ້ສັງຫານ 22 ຄົນ ຢູ່ຄຸ້ມ Barzeh ທາງກໍ້າເໜືອ ຊຶ່ງເປັນທີ່ຕັ້ງຂອງ ກອງບັນຊາການໃຫຍ່ກຳລັງຮັກສາຄວາມສະຫງົບຂອງປະເທດ ພວກທີ່ເສຍຊີວິດສ່ວນໃຫຍ່ ແມ່ນທະຫານ ການໂຈມຕີເຫຼົ່ານີ້ຊຶ່ງຍັງເຮັດໃຫ້ມີຜູ້ໄດ້ຮັບບາດເຈັບອີກຫຼາຍຮ້ອຍຄົນນັ້ນແມ່ນເຮັດໃຫ້ວານ ນີ້ເປັນມື້ທີ່ນອງເລືອດທີ່ສຸດມື້ນຶ່ງ ໃນນະຄອນຫຼວງຂອງຊີເຣຍ ໃນຮອບເກືອບສອງປີ ເຂດໃຈກາງນະຄອນຫລວງດາມັສກັສ ແມ່ນຂ້ອນຂ້າງໄດ້ຮັບການປ້ອງກັນເປັນຢ່າງດີ ຈາກ ຄວາມຮຸນແຮງທີ່ດຳເນີນມາເປັນເວລາເກືອບສອງປີແລ້ວນັ້ນຢູ່ໃນຊີເຣຍ ສື່ມວນຊົນຂອງທາງການຊີເຣຍເອີ້ນເຫດລະເບີດໃນເຂດໃຈກາງນະຄອນຫຼວງດາມັສກັສວ່າ ເປັນການໂຈມຕີດ້ວຍລະເບີດຂອງພວກກໍ່ການຮ້າຍທີ່ເກີດຂຶ້ນຢູ່ໃນເຂດທີ່ມີປະຊາຊົນອາໄສ ຢູ່ຢ່າງໜາແໜ້ນໃກ້ໆຄຸ້ມ al-Mazraa ລາຍງານຂ່າວຂອງໂທລະພາບສະແດງໃຫ້ເຫັນວ່າ ມີ ຊາກສົບທີ່ເຕັມໄປດ້ວຍເລືອດແລະຖືກເຜົາໄໝ້ຢັ່ງຢາຍຢູ່ຕາມຖະໜົນຫົນທາງ